CELEX: 62014TA0323
Language: mt
Date: 2015-09-17 00:00:00
Title: Kawża T-323/14: Sentenza tal-Qorti Ġenerali tas-17 ta’ Settembru 2015 – Bankia vs UASI – Banco ActivoBank (Portugal) (Bankia) (“Trade mark Komunitarja — Proċedura ta’ oppożizzjoni — Applikazzjoni għat-trade mark Komunitarja figurattiva Bankia — Trade mark nazzjonali verbali preċedenti BANKY — Raġuni relattiva għal rifjut — Probabbiltà ta’ konfużjoni — Artikolu 8(1)(b) tar-Regolament (KE) Nru 207/2009”)

3.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 363/38
            
         Sentenza tal-Qorti Ġenerali tas-17 ta’ Settembru 2015 – Bankia vs UASI – Banco ActivoBank (Portugal) (Bankia)
   (Kawża T-323/14) (1)
   
   ((“Trade mark Komunitarja - Proċedura ta’ oppożizzjoni - Applikazzjoni għat-trade mark Komunitarja figurattiva Bankia - Trade mark nazzjonali verbali preċedenti BANKY - Raġuni relattiva għal rifjut - Probabbiltà ta’ konfużjoni - Artikolu 8(1)(b) tar-Regolament (KE) Nru 207/2009”))
   (2015/C 363/46)
   Lingwa tal-kawża: l-Ingliż
   
      Partijiet
   
   
      Rikorrenti: Bankia SA (Valence, Spanja) (rappreżentant: F. De Barba, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentant: G. Schneider, aġent)
   
      Parti oħra fil-proċedimenti quddiem il-Bord tal-Appell tal-UASI, intervenjenti quddiem il-Qorti Ġenerali: Banco ActivoBank (Portugal), SA (Lisbona, il-Portugall)
   
      Suġġett
   
   Rikors ippreżentat kontra d-deċiżjoni tat-Tieni Bord tal-Appell tal-UASI tal-14 ta’ Frar 2014 (Każi magħquda R 649/2013-2 u R 744/2013-2), dwar proċedura ta’ oppożizzjoni bejn Banco ActivoBank (Portugal), SA u Bankia, SA.
   
      Dispożittiv
   
   
               1)
            
            
               Id-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tal-14 ta’ Frar 2014 (Każi magħquda R 649/2013-2 u R 744/2013-2) hija annullata sa fejn din laqgħet ir-rikors ta’ Banco ActivoBank (Portugal), SA, dwar is-“servizzi ta’ proprjetà immobbli”, previsti mill-applikazzjoni tat-trade mark Komunitarja u li jaqgħu fil-klassi 36.
            
         
               2)
            
            
               Il-kumplament tar-rikors huwa miċħud.
            
         
               3)
            
            
               Bankia, SA u l-UASI għandhom ibatu l-ispejjeż rispettivi tagħhom.
            
         
      (1)  ĠU C 261, 11.8.2014.